**Massasoit Sachem** (/ˌmæsəˈsɔɪ(ɪ)t/) ou **Ousamequin** (c. 1581 - 1661) foi o sachem ou dirixente da confederación wampanoag. *Massasoit* quere dicir *Gran Sachem*. O pobo de Massasoit foi seriamente debilitado por unha serie de epidemias e era vulnerable aos ataques do pobo narragansett, polo que formou unha alianza cos colonos da Colonia de Plymouth para defenderse contra eles. Foi grazas á súa axuda que a colonia de Plymouth evitou a fame durante os primeiros anos.

Os ingleses en Plymouth
-----------------------

No momento da chegada dos peregrinos a Plymouth, o reino dos Pokanokets incluía partes de Rhode Island e gran parte do sueste de Massachusetts. Massasoit viviu en Sowams, unha vila en Pokanoket, en Warren, Rhode Island. Mantivo a lealdade dos sachems menores de Pokanoket. En 1621, enviou a Squanto para vivir entre os colonos en Plymouth.

Massasoit fumando unha pipa cerimonial co gobernador John Carver en Plymouth, no ano 1621.
Os abrochos de varíola devastaron os Pokanokets, e Massasoit buscou unha alianza coas colonias de Nova Inglaterra contra os veciños narragansetts que controlaban unha zona ao oeste da baía de Narragansett en Rhode Island. Samoset] era un sachem abnaki menor (sagamore) que procedía da zona da baía de Muscongus en Maine, e aprendeu a falar inglés dos pescadores que navegaban por esas augas. Massasoit mandouno achegarse aos colonos para saber se as súas intencións eran pacíficas.

Massasoit forxou vínculos políticos e persoais críticos cos líderes coloniais William Bradford, Edward Winslow, Stephen Hopkins, John Carver e Myles Standish, lazos que xurdiron dun tratado de paz negociado o 22 de marzo de 1621. A alianza garantiu que os Pokanokets permanecesen neutrais durante a guerra pequot en 1636. Segundo fontes inglesas, Massasoit evitou o fracaso da colonia de Plymouth e a fame que enfrontaron os peregrinos durante os seus primeiros anos.

Alianza duradeira
-----------------

A tensión xurdiu entre Massasoit e os colonos cando se negaron a renunciar a Squanto, a quen Massasoit cría un traidor. Isto resolveuse en marzo de 1623, cando Massasoit estaba gravemente enfermo e Edward Winslow o coido até que se recuperou. Despois da súa recuperación, Winslow informa que Massasoit dixo: "os ingleses son os meus amigos e quérenme... mentres eu viva nunca esquecerei esta bondade que me mostraron". En troques da súa amabilidade, Massasoit advertiulles dun complot contra eles. El soubera que un grupo de guerreiros influentes do pobo massachusett pretendía destruír tanto as colonias de Wessagusset como Plymouth, e avisou aos peregrinos a tempo.

A alianza sufriu outras tensións nos anos posteriores, xa que os colonos expandíanse a novas terras para apoiar a súa colonia en crecemento. Massasoit vendeu un terreo de 14 millas cadradas a Myles Standish e outros de Duxbury en 1649 para aliviar a tensión e manter a paz. A venda tivo lugar enriba de Sachem Rock, un afloramento no río Satucket en East Bridgewater, Massachusetts. O sitio figura no Rexistro Nacional de Lugares Históricos.

Fillos
------

Massasoit tivo cinco fillos: Wamsutta, que naceu entre 1621 e 1625; Pometecomet, Metacomet ou Metacom; Sonkanuchoo; e as fillas Amie e Sarah. Pouco despois da súa morte, Wamsutta e Metecomet foron a Plymouth e pediron aos peregrinos que lles desen nomes ingleses. A corte chamounos Alexander e Philip. Wamsutta, o maior, converteuse no sachem dos Pokanokets á morte do seu pai. Morreu o ano seguinte, e o seu irmán Metacom sucedeuno en 1662. Amie casou con Tispaquin e foi o único dos cinco fillos de Massasoit que sobreviviu á guerra do rei Filipe en 1676.

Notas
-----

1. ↑  "Massasoit no Merriam-Webster Dictionary.". *merriam-webster.com*. Consultado o 24 de febreiro de 2021.
2. ↑  "Massasoit Commercial - 30 Seconds". Massasoit Community College. 25 de febreiro de 2020. Consultado o 25 de febreiro de 2021.
3. ↑  "Native People" (page), "Massasoit (Ousamequin) Sachem" (section),*MayflowerFamilies.com*, web page:MFcom-Native Arquivado 4 de novembro de 2006 en Wayback Machine.
4. ↑  Bicknell, p. 12
5. ↑  Wright, Otis Olney, ed. (1917). *History of Swansea, Massachusetts, 1667-1917*. Town of Swansea. p. 19. OCLC 1018149266. Consultado o 11 de xuño de 2018.
6. ↑  Humins, John H. (marzo de 1987). "Squanto and Massasoit: A Struggle for Power". *New England Quarterly*. 60 (1): 54–70. doi 10.2307/365654. JSTOR 365654.
7. ↑  Bradford, William (1952). Morison, Samuel Eliot (ed.). *Of Plymouth Plantation, 1620–1647*. New York: Alfred A. Knopf. p. 80, n.8
8. 1 2  "Pokanoket Leaders", Wampanoag Nation
9. ↑  Alvin G. Weeks, *Massasoit dos Wampanoags* , 1919.
10. ↑   Winslow, cap. 4
11. ↑  Peirce, Ebenezer. *Indian History*, Zeviah Gould Mitchell, North Abington, Massachusetts, 1878

Véxase tamén
------------

* "Native People" (páxina), "Massasoit (Ousamequin) Sachem" (section), *MayflowerFamilies.com*, webpage: MFcom-Native.
* Bicknell, Thomas Williams (1908). *Sowams, with Ancient Records of Sowams and Parts Adjacent*. New Haven: Associated Publishers of American Records.
* Virginia Baker, *Massasoit's Town, Sowams in Pokanoket, Its History Legends and Traditions*, Publicada pola autora, Warren, Rhode Island, 1904
* Blee, Lisa e Jean M. O'Brien, *Monumental Mobility: The Memory Work of Massasoit.* Chapel Hill, NC: University of North Carolina Press, 2019.
* Philbrick, Nathaniel, *Mayflower: A Story of Courage, Community, and War,* Nova York 2006.
* Winslow, Edward (1624). *Good Newes from New England*. Londres. Arquivado dende o orixinal o 02 de maio de 2012. Consultado o 02 de setembro de 2022.

* Portal:Pobos indíxenas de América

|  |  |
| --- | --- |
| Control de autoridades | 
* Wd: Q739194
* WorldCat
* VIAF: 41132942
* EBID: ID
* FAST: 407070
* GND: 1153213400
* LCCN: n97112546
* ODNB: 71101
* SUDOC: 236552201
* WikiTree: Wampanoag-3

 |